text: Dansk-tysk patrulje slår til igen
  11 marts 2015 kl. 15.39
  Den dansk-tyske patrulje, der kører på begge sider af grænsen, har igen nuppet en bil med tyvekoster.
  Tirsdag eftermiddag stoppede patruljen en litauisk kassevogn på motorvejen ved Flensborg. Bag i bilen fandt betjentene to dyre og tilsyneladende helt nye mountainbikes.
  De to mænd i bilen sagde, at de havde købt cyklerne på et loppemarked, men havde ingen kvittering på købet.
  Via stelnumrene kunne betjentene finde frem til forhandleren, der kunne fortælle, hvem der ejede cyklerne.
  Ejeren anede ikke, at hans kostbare cykler netop var blevet stjålet.
  Han får nu få sine cykler tilbage, og de to litauere skal en tur i retten.
  